લીંબડી તાલુકાના બળોલ ગામે ૭ વર્ષ અગાઉ અમદાવાદનો પરિવાર ખાનગી બસ બાંધીને  લગ્નની જાન લઈ આવ્યો હતો ત્યારે બપોરે ભોજનના સમયે ડ્રાઈવર અને કલીનર બન્નેને જમવા બોલાવેલ તે સમયે કલીનર બસ લઈને નાસી છુટયો હતો જે અંગે બસના માલીકે પાણશીણા પોલીસ સ્ટેશને  કલીનર સામે  વિશ્વાસઘાત અને છેતરપીંડની ફરીયાદ દાખલ કરાવેલ ત્યાર બાદ બસ મુંબઈના પનવેલ ખાતેની બીનવારસી હાલતમાં મળી આવેલ હતી અને કલીનર નાસતો ફરતો હતો જે આજે તેના વતનથી ઝડપાઈ જતા પોલીસે કબ્જો લઈ વધુ તપાસ હાથ ધરી છે.